CELEX: C2005/229/05
Language: el
Date: 2005-09-17 00:00:00
Title: Απόφαση του Δικαστηρίου (δεύτερο τμήμα), της 7ης Ιουλίου 2005, στην υπόθεση C-353/03 (αίτηση του Court of Appeal για την έκδοση προδικαστικής αποφάσεως): Société des produits Nestlé SA κατά Mars UK Ltd (Σήματα — Οδηγία 89/104/ΕΟΚ — Έλλειψη διακριτικού χαρακτήρα — Διακριτικός χαρακτήρας που αποκτήθηκε με τη χρήση — Χρήση ως μέρους καταχωρισμένου σήματος ή σε συνδυασμό με αυτό)

17.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 229/3
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (δεύτερο τμήμα)
   της 7ης Ιουλίου 2005
   στην υπόθεση C-353/03 (αίτηση του Court of Appeal για την έκδοση προδικαστικής αποφάσεως): Société des produits Nestlé SA κατά Mars UK Ltd (1)
   
   (Σήματα - Οδηγία 89/104/ΕΟΚ - Έλλειψη διακριτικού χαρακτήρα - Διακριτικός χαρακτήρας που αποκτήθηκε με τη χρήση - Χρήση ως μέρους καταχωρισμένου σήματος ή σε συνδυασμό με αυτό)
   (2005/C 229/05)
   Γλώσσα διαδικασίας: η αγγλική
   Στην υπόθεση C-353/03, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, την οποία υπέβαλε το Court of Appeal (England & Wales) (Civil Division) (Ηνωμένο Βασίλειο), με απόφαση της 25ης Ιουλίου 2003 που περιήλθε στο Δικαστήριο στις 18 Αυγούστου 2003, στο πλαίσιο της δίκης Société des produits Nestlé SA κατά Mars UK Ltd, το Δικαστήριο (δεύτερο τμήμα), συγκείμενο από τους C. W. A. Timmermans, πρόεδρο τμήματος, R. Silva de Lapuerta, C. Gulmann (εισηγητή), P. Kūris και Γ. Αρέστη, δικαστές, γενική εισαγγελέας: J. Kokott, γραμματέας: L. Hewlett, κύρια υπάλληλος διοικήσεως, εξέδωσε στις 7 Ιουλίου 2005 απόφαση με το ακόλουθο διατακτικό:
   Ο διακριτικός χαρακτήρας σήματος, ο οποίος μνημονεύεται στο άρθρο 3, παράγραφος 3, της πρώτης οδηγίας 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων, μπορεί να αποκτηθεί διά της χρήσεως του σήματος αυτού ως μέρους καταχωρισμένου σήματος ή σε συνδυασμό προς καταχωρισμένο σήμα.
   
      (1)  ΕΕ C 251 της 18.10.2003.